
REFERAT DE APROBARE

[bookmark: _heading=h.mhy1wf2ufnf0]  la proiectul de hotărâre privind aprobarea rezultatului final al evaluării finale a managementului la Biblioteca Municipală ,,George Bodea” Câmpulung Moldovenesc, pentru perioada 01.11.2022 - 31.10.2026


           Biblioteca Municipală Câmpulung Moldovenesc este o instituţie publică de cultură de interes municipal, având forma juridică nonprofit, conform Legii bibliotecilor nr. 334/2002, cu modificările și completările ulterioare, ce funcționează sub autoritatea Consiliului Local al municipiului Câmpulung Moldovenesc și a Primarului municipiului Câmpulung Moldovenesc. 
           În data de 31.10.2022 s-a încheiat contractul de management nr. 35581/31.10.2022 cu doamna Bogoș Nicoleta-Petronela, pe durată determinată, producând efecte de la data de 01.11.2022 și până la data de 31.10.2026, data încetării termenului pentru care a fost întocmit și aprobat proiectul de management. 
           Conform prevederilor art. 36 din Ordonanța de Urgență nr.189 din 25 noiembrie 2008 privind managementul instituțiilor publice de cultură, cu modificările și completările ulterioare, evaluarea managementului se face anual și final pe baza Regulamentului de organizare și desfășurare a evaluării managementului, verificând modul în care au fost realizate obligațiile asumate prin contractul de management, în raport cu resursele financiare alocate. 
          Drept urmare,  în perioada 06.07.2026 - 20.07.2026 s-a desfășurat evaluarea finală a managementului la bibliotecă, conform regulamentului aprobat prin Hotărârea Consiliului Local nr.77/28.05.2026.
       Conform prevederilor regulamentului menționat anterior, în perioada 06.07.2026- 17.07.2026, membrii Comisiei de evaluare numiți prin Dispoziția primarului nr.310 din 10 iunie 2026 au analizat individual Raportul de activitate integrat pentru pentru toată perioada de management a managerului Bibliotecii Municipale ,,George Bodea” Câmpulung Moldovenesc, înregistrat cu nr.22906/26.06.2026,  iar în data de 20.07.2026 a avut loc cea de-a doua etapă a evaluării – susținerea raportului de activitate în cadrul interviului.
           În urma desfășurării celor două etape ale evaluării finale a managementului la Biblioteca Municipală ,,George Bodea” Câmpulung Moldovenesc, membrii Comisiei de evaluare, au stabilit rezultatul final al evaluării, respectiv 9,87 puncte. Acesta a fost consemnat în Raportul înregistrat cu nr. 25321/20.07.2026.
           Comisia de evaluare consideră că managementul desfășurat de către doamna Bogoș Nicoleta-Petronela în perioada evaluată este un management performant, bazat pe o atitudine responsabilă și o preocupare permanentă de îndeplinire a obiectivelor instituției prin strategii și programe coerente, respectând totodată programele minimale aprobate, conform prevederilor legale.
          Având în vedere îndeplinirea obiectivelor propuse și rezultatul evaluării finale a managementului, care este peste nota 9, comisia de evaluare concluzionează că doamna manager are dreptul de a prezenta un nou proiect de management în conformitate cu cerințele Caietului de obiective ce va fi întocmit de autoritate. 
            În conformitate cu prevederile art.42 alin. (4) din Ordonanța de urgență nr. 189 din 25 noiembrie 2008 privind managementul instituţiilor publice de cultură, rezultatul final al evaluării se aprobă prin ordin sau dispoziţie a autorităţii, după caz.
         Cu aceste explicații, propun spre analiză și aprobare Consiliului Local al Municipiului Câmpulung Moldovenesc, proiectul de hotărâre privind aprobarea rezultatului final al evaluării finale a managementului la Biblioteca Municipală ,,George Bodea” Câmpulung Moldovenesc, pentru perioada 01.11.2022 - 31.10.2026.

